
Lucrul cu emoţiile reprezintă încercarea de a schimba nivelul sau calitatea unei emoţii, 
(Ferrara 1993) fiind definit ca managementul propriilor emoţii sau munca depusă în efortul de a 
menţine o relaţie; (Cook şi Berger 2000) nu există un acord dacă aceasta presupune doar reglarea 
propriei emoţii sau se extinde şi la munca cu emoţiile altora. (Oliker 1989) Arlie Russell 
Hochschild, a introdus termenul în 1979, distingând între lucrul cu emoţiile (neplătit, în viaţa 
privată) şi munca emoţională care este realizată intr-un cadru de muncă plătit. (Hochschild 1979) 
(Hochschild 1990) (Callahan şi McCollum 2002) Hochschild a făcut distincţia între două tipuri de 
lucru cu emoţiile (evocarea şi suprimarea emoţiei) (Hochschild 1990) şi trei tehnici de lucru cu 
emoţiile (cognitive, corporale şi expresive). (Hochschild 1990) (Tumer 2009) Lucrul cu emoţiile 
implică orientarea emoţiilor proprii sau ale altora în concordanţă cu anumite norme de exprimare 
emoţională. (Ruberg şi Steenbergh 2010) Conceptul de lucru cu emoţiile a fost în sine criticat ca 
o simplificare a proceselor mentale care apar continuu în viaţa de zi cu zi. (Seidler 2002) 







Munca emoţională poate fi definită ca o formă de reglare emoţională în care angajaţii 
trebuie să afişeze anumite emoţii ca parte a muncii lor şi să promoveze obiectivele organizaţionale. 
Un astfel de control organizaţional al emoţiilor poate duce la suprimarea sentimentelor prin 
disonanţă emoţională, percepţii relaţionale modificate, modele de comunicare schimbate şi alte 
efecte negative şi contraproductive (Anat Rafaeli şi Sutton 1987) personale şi de muncă, (King şi 
Emmons 1990) inclusiv stres, demotivare şi epuizare. (Schweingruber şi Bems 2016) Munca 
emoţională implică gestionarea sentimentelor şi emoţiilor pentru a se confonna cerinţele unui loc 
de muncă. (Hochschild 2012) (A. A. Grandey 2000) Locurile de muncă unde este nevoie de muncă 
emoţională sunt definite ca cele care: 

1. necesită contact direct, vizual sau auditiv, cu clienţii 

2. impune angajatului să inducă o stare emoţională unei alte persoane 

3. pennite angajatorului, prin instruire şi supraveghere, să exercite un anumit control asupra 
activităţilor emoţionale ale angajaţilor. (Hochschild 2012) 

Hochschild susţine că în cadrul acestui proces angajaţii sunt înstrăinaţi de propriile lor 
sentimente la locul de muncă. (Hochschild 2012) Factori determinanţi în munca emoţională: 

1. Nonne sociale, ocupaţionale şi organizaţionale (A Rafaeli şi Sutton 1989) (A. A. Grandey, 
Fisk, şi Steiner 2005) 

2. Trăsături dispoziţionale şi sentimente interne la locul de muncă (Friedman et al. 1980) 
(Wilk şi Moynihan 2005) 

3. Reglementarea de supraveghere a regulilor de exprimare. (Diefendorff şi Richard 2003) 
Hochschild a împărţit munca emoţională în două componente: acţiuni de suprafaţă (când 

angajaţii afişează emoţiile necesare pentru un loc de muncă, fără a schimba modul în care se simt 
ei efectiv), (Hochschild 2012) şi acţiuni profunde (angajaţii îşi schimbă sentimentele interne pentru 



a se alinia cu aşteptările organizaţionale). (A. Grandey, Diefendorff, şi Rupp 2012) Cercetările au 
arătat că acţiunile de suprafaţă sunt mai nocive pentru sănătatea angajaţilor. (Qi et al. 2017) 

Hughes afirmă că IE are toate caracteristicile unei munci emoţionale, implicând ca 
principiu central ideea că emoţiile pot fi utilizate pentru un avantaj comercial competitiv, pot avea 
o valoare de schimb. (Hughes 2010) IE implică acţiunea profundă, prin dezvoltarea competenţelor 
emoţionale şi comercializarea sentimentelor prin blurarea stilistică a distincţiei dintre 
emoţionalitate şi raţionalitate. Pentru Hochschild, riscul constă în creşterea controlului managerial 
care facilitează controlul subiectivităţii emoţionale. De aceea, angajaţii ar trebui să dezvolte 
strategii de protecţie prin auto-distanţare, menţinând o distincţie clară între ”cel care lucrează” şi 
”cel adevărat”. Goleman afirmă explicit că „...o estompare a distincţiei între muncă şi viaţa privată 
... înseamnă ea însăşi o competenţă emoţională slabă." (Goleman 1998) 

Cercetări recente privind comportamentul organizaţional arată că, prin recrutare, selecţie, 
socializare şi evaluări ale performanţei, organizaţiile dezvoltă o realitate socială în care 
sentimentele devin o marfă pentru atingerea obiectivelor corporative. (Mumby şi Putnam 1992) 
Evoluţia cercetării asupra emoţiei în organizaţii relevă trecerea de la studierea practicilor 
normative la descoperirea diferenţelor în utilizarea de către angajaţi a afişajelor emoţionale. (Anat 
Rafaeli şi Sutton 1990) Munca emoţională este experimentată cel mai puternic atunci când 
angajaţilor li se cere să exprime emoţii care le contrazic sentimentele interioare. (Waldron şi Krone 
1991) 

Conform lui Putnam şi Mumby, există două tradiţii dominante în viaţa organizaţională care 
contribuie la prezumţia că munca emoţională este imuabilă şi inevitabilă : (Putnam şi Mumby 
1993) dualităţile care înconjoară utilizarea emoţiei în cultura occidentală (”negru” sau ”alb”), 
(Lakoff şi Johnson 2008) şi mitul raţionalităţii în cultura occidentală (un set de valori şi credinţe 



care atribuie anumite concepte raţionalităţii, iar altele emoţionalităţii). Conform sistemului 
tradiţional de dualităţi, raţionalitatea, cogniţia şi ordinea sunt descriptori pozitivi ai masculinităţii, 
în timp ce emoţionalitatea, afectarea şi haosul sunt descriptori negativi ai feminităţii. (Mumby şi 
Putnam 1992) 

Teoria feministă a emoţiilor oferă posibilităţi de reconceptualizare a naturii organizaţiilor. 
Feminismul postmodem tratează genul ca pe o formă de relaţie putere-cunoaştere care stă la baza 
raţionalităţii birocratice. Tratarea individului ca produs al unei anumite relaţii putere-cunoaştere 
ne oferă posibilitatea de a descoperi legăturile dintre patriarhat, raţionalitatea birocratică şi munca 
emoţională. (Putnam şi Mumby 1993) Conform lui Derrida, (Derrida 1998) sensul unui anumit 
tennen depinde de conexiunea sa la un concept opus, chiar dacă acel termen opus lipseşte dintr-un 
text. Astfel, sensul raţionalităţii depinde atât de existenţa, cât şi de absenţa emoţionalităţii. (Martin 
1990) Acest sistem de semnificaţii a contribuit, în cultura occidentală, la credinţa că raţionalitatea 
birocratică şi munca emoţională sunt relaţii sociale fixe. 

Emoţiile în organizaţii sunt tratate ca mărfuri, fiind însuşite de organizaţie în scopuri 
instrumentale. Prin tratarea emoţiei ca o marfă cu o anumită valoare de schimb, sentimentele devin 
spectacole publice. (Putnam şi Mumby 1993) Hochschild (Hochschild 2012) identifică 
înstrăinarea de sine ca fiind un efect secundar dăunător care rezultă din munca emoţională care 
tratează corpul şi mintea ca entităţi separate. (Ferguson 1984, 54) Van Maanen şi Kunda notează 
că amorţirea emoţională şi epuizarea însoţesc frecvent incongruenţa emoţiilor resimţite şi afişate. 
(Staw şi Cummings 1981) în general, controlul organizaţional al emoţiilor duce adesea la 
suprimarea dezacordurilor, la eliminarea vocii angajaţilor şi la reducerea fluxului infonnaţional 
ascendent. (Waldron şi Krone 1991) 



Munca emoţională afectează şi relaţiile colegiale, putându-se ajunge la retrogradarea unei 
prietenii intense la statutul de cooperare casuală. Aceste schimbări pot păstra relaţiile de muncă pe 
termen scurt, în timp ce pun în pericol prieteniile pe termen lung, (Putnam şi Mumby 1993) 
putându-se ajunge până la percepţii de neîncredere şi lipsă de respect între angajaţi în cazul 
emoţiilor negative extrem de intense. Sesiunile de fonnare din cadrul organizaţiilor ar putea ajuta 
angajaţii să înţeleagă complexitatea afişajclor emoţionale şi să introducă alternative pentru 
gestionarea situaţiilor. „Faptul că angajaţii îşi dezvoltă abilităţi în ascultarea, negocierea şi 
înţelegerea sentimentelor este mai eliberator decât transfonnarea lor în roboţi emoţionali”. în loc 
să funcţioneze ca o marfă cu valoare instrumentală, emoţiile ar trebui să servească funcţiilor 
expresive care creează interrelaţia. 

